Un român rezident în localitatea italiană Canicattì, provincia Agrigento din Sicilia, a murit în incendiul care a izbucnit în spitalul Fratelli Parlapiano din localitatea Ribera, conform presei locale.
Cadavrul lui Costică Brustureanu a fost scos de pompieri din secția medicale a spitalului din Ribera, unde vineri noaptea a izbucnit un incendiu în cursul serii. Din primele informații, românul și-ar fi aprins o țigară în timpul unei ședințe de oxigenoterapie.
În timpul ședinței de oxigenoterapie, victima și-a scos masca și și-a aprins o țigară și a provocat explozia aparatului de oxigen. Victima avea 53 de ani și locuia în Canicattì, în provincia Agrigento.
Incendiul a izbucnit în secția de medicină a spitalului Ribera, iar flăcările s-au extins la o cameră de internare de la etajul 1. În secția de Medicină, erau internați cinci pacienți: patru au fost deja transferați într-o altă aripă a unității sanitare și nimeni nu a fost rănit sau intoxicat.